2006.2.25. Az Európai Unió Hivatalos Lapja L 56/75 (Jogi aktusok, amelyek közzététele nem kötelező) TANÁCS A Tanács határozata (2006. január 24.) a Régiók Bizottsága tagjainak és póttagjainak a 2006. január 26-tól 2010. január 25-ig tartó időszakra történő kinevezéséről (2006/116/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 263. cikkére, tekintettel a tagállamok kormányainak javaslataira, mivel: 1) ) Az EK-Szerződés 263. cikke a regionális vagy helyi testületi képviselőségen túl feltételként azt is meghatá- rozza, hogy a Régiók Bizottságának tagjai vagy póttagjai ,valamely regionális vagy helyi testületben választással nyert képviselői megbízatással rendelkeznek, vagy vala- mely választott testületnek politikai felelősséggel tartoz- nak". A Régiók Bizottsága tagjainak és póttagjainak hivatali ideje 2006. január 25-én lejár; ezért ki kell nevezni a Régiók Bizottsága új tagjait és póttagjait, A KÖVETKEZŐKÉPPEN HATÁROZOTT: 1. cikk A Tanács a 2006. január 26-tól 2010. január 25-ig tartó időszakra a Régiók Bizottsága tagjaivá vagy póttagjaivá az alábbi személyeket nevezi ki: — — tagnak azokat a személyeket, akiknek tagállamok szerinti listája az I. mellékletben szerepel, — — póttagnak azokat a személyeket, akiknek tagállamok szerinti listája a II. mellékletben szerepel. 2. cikk Ezt a határozatot az Európai Unió Hivatalos Lapjában ki kell hirdetni. Ez a határozat elfogadásának napján lép hatályba. Kelt Brüsszelben, 2006. január 24-én. a Tanács részéről az elnök K.-H. GRASSER